"The Main Square" a zo ur strollad pop/rock gall savet e 2008, ennañ pevar faotr, Mehdi, Jeremy, Alexandre hag Alexy (erlec'hiet bremañ gant Robin), etre 17 hag 20 vloaz. O chom emaint e Kompiegn, e Pikardi, e-lec'h ma reont ivez o studioù. Kroget o deus da zeskiñ sonerezh e-pad o bugaleaj : da gentañ gant ar saksofon pe ar piano a-raok seniñ taboulinoù ha gitar. Kejet o deus el lise ha c'hoant o deus bet da grouiñ sonerezh evit "strollañ an dud yaouank". Anv ar strollad a zeu eus ar fed e oa aet Medhi, kaner, d'ar Gouel "Main Square" a vez en Arras e miz Eost. Plijet-tre e oa bet gant ar sonadegoù. Selaou a reont dreist-holl "Artic Monkeys" ha "Red Hot Chili Peppers", met ivez "The Kooks", "The White Stripes", "BabyShambles" pe "The Last Shadow Puppets", ha diouto e tennont o mennozhioù. Ar c'hanaouennoù a zo e saozneg peogwir e soñjont eo bravoc'h da selaou. Ar pozioù a zo skrivet gant ar c'haner. Komz a reont eus traoù bet tremenet dezho. Da skouer, "World's Coming Back" e-lec'h ma kontont istor ar bed o vont kuit hag ar pezh a c'hellont soñjal diwar-se.